**Vanjärvi-seura ry PÖYTÄKIRJA 3 / 2015**

Hallituksen kokous.

**Aika:** Tiistai 16.6.2015 klo 18

**Paikka:** Vanjärven seurojentalo

**Läsnä:**, Heidi Jaarinen (Vanjärven maaseutunaiset), Tuula Kölhi (rahastonhoitaja), Suvi Nuotio, Kari-Pekka Räsänen, Seppo Shemeikka, Esa Tammio, Kati Tammio (Vanjärven vanhempainyhdistys), Mari Vainio (pj).

**Poissa:** Markku Evelä (Vanjärven Erämiehet), Janne Nuotio (Kalevan Viesti), Antti Peisa (Vanjärven Martat), Heikki Poukka.

**1) Kokouksen avaaminen**

Puheenjohtaja avasi kokouksen kello 18.15.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3) Esityslistan hyväksyminen**

Esityslista hyväksyttiin.

**4) Loppujen hallituksen toimijoiden ja yhteyshenkilöiden valinta**

Paula Steele valittiin vanhempainyhdistyksen edustajaksi elokuusta alkaen ja Ykkösakseli-yhteyshenkilöksi välittömästi.

Puheenjohtaja kertoi Airi Taposen lupautuneen seurakuntayhteyshenkilöksi pj:n itsensä sijaan. Muutos hyväksyttiin yksimielisesti.

**5) Talousarvio 2015**

Kati Tammion laatima esitys hyväksyttiin arvioksi, kesäjuhlien jälkeen palataan talousarvioon.

**6) Vanjärvi-seuran sähköposti, kotisivut ja tapahtumakalenteri**

Valtuutetaan Antti Peisa hankkimaan yhdistykselle sähköposti-hosting-paketti. Selvitettyään mahdollisuuksia Antti on ehdottanut Louhen minipakettia (18 e/ vuosi), mikä hyväksyttiin. Sähköpostit päätettiin välittää Marille ja Kari-Pekalle.

Antti on laatinut kehittelysivuston Vanjärven internetsivuja varten osoitteeseen <http://pw.anttipeisa.com/vanjarvi.fi>

Päätettiin tiedustella Antilta, onko järkevää käyttää webhotellia vai ei.

**7) Sähköisen taloushallinnon hyödyntäminen**

Katin saama tarjous sähköisen taloushallinnon ohjelmasta on ollut liian korkea. Kati on tarkastellut myös ilmaisohjelmia. Hän jatkaa selvittelyä ja asiaan palataan seuraavassa kokouksessa.

**8) Pankkien kilpailuttaminen**

Antin esittelemä Osuuspankin tarjous todettiin harkinnanarvoiseksi, mutta päätös siirrettiin seuraavaan kokoukseen.

**9) Kyläapuhanke ja kyläavustaja**

Valtuutettiin Esa Tammio jatkamaan kyläavustajan palkkaamisen selvittelyä. Asiasta keskusteltiin ja todettiin, että mahdollinen vaihtoehto voisi olla esimerkiksi yhteistyö Jokikunnan kylätoimikunnan kanssa.

**10) Seurojentaloa koskevat asiat**

*a) Lukkojen vaihtaminen*

Esa Tammio esitteli saamansa tarjouksen Abloyn kolmesta avainpesästä ja 15 avaimesta. Kyseessä Sento-tuoteperhe, jossa patentti voimassa vuoteen 2026 asti. Äänestyksessä päätettiin enemmistöllä valtuuttaa Esa hyväksymään tarjous.

Mari Vainio valittiin avainvastaavaksi, joka huolehtii avainten jakamisesta. Päätettiin, että saatu avain on kuitattava välittömästi, jotta jokainen kappale pysyy tallessa.

*b) Katon korjaaminen ja muut tarpeelliset remontit*

Esa Tammio totesi puheenvuorossaan, että salin katto roikkuu ja välitila on tutkittava. Hyväksyttiin, että Esa sommittelee tarjouspyynnön ja selvittelee Paula Steelen kanssa rahoitusmahdollisuuksia Ykkösakselin kautta.

*c) Sähköinen varauskalenteri*

Esa Tammio esitteli suunnitelman seurojentalon vuokrausjärjestelmästä. Päätettiin järjestää syksyllä kokous liittyen seurojentalon käyttöön, vuokraukseen ja sähköiseen varauskalenteriin.

*d) Hankinnat*

Keittiöön on toivottu ruokakärryä. Keskustelussa kävi ilmi, että kellarissa on säilössä jokin kärry. Päätettiin katsoa ensin sen kunto. Toinen vaihtoehto olisi hankkia käytetty kärry, uuden hankkiminen todettiin liian kalliiksi. Uusia uunipeltejä ovat kyläläiset myös toivoneet; asiaa harkitaan.

Päätettiin perustaa keittiöön toiveiden tynnyri, johon talon käyttäjät voivat kirjata ideoita, kommentteja ja toiveita.

Siivousohjeet todettiin keskustelussa hyväksi ideaksi, jotta kaikkien käyttäjien ja vuokraajien jäljiltä tehtäisiin samat toimenpiteet ja talo pysyisi siistinä. Ehdotettiin Liisa Forsmanin pyytämistä siivousohjeiden laatijaksi. Tätä kannatettiin.

**11) Yhteismaiden myynnin tilanne**

Tuula Kölhi selvitti, että yhteismaiden myynnistä saadut rahat on tarkoitettu seurojentalon kunnostukseen ja nimenomaan raaka-aineisiin. Esimerkiksi kattoremonttiin tarvittavat materiaalit ovat hyvä kohde.

**12) Jalkapallokentän rakennus ja kylän liikuntapaikan suunnittelu**

Koululle eli kylän liikuntapaikalle on saatu kunnasta uudet jalkapallomaalit. Kunta on luvannut osallistua myös pehmeän lentopallokentän sekä pururadan kunnostamiseen.

**13) Vanjärven vanhempainyhdistyksen stipendi**

Kannatettiin stipendin myöntämistä vanhempainyhdistykselle, joka jakaa sikajuhlamainokset kirkonkylän ja Karkkilan taajamissa.

**14) Muut asiat**

Puheenjohtajan laatima sääntömuunnos pantiin kiertämään hallituksen jäsenten keskuudessa.

Antti Luukkanen toivoi kaikkia yhdistyksiä tarkistamaan yhteystiedot vihti.fi -sivustolta ja päivittämään osoitteeseen kulttuuri@vihti.fi

Puheenjohtaja valtuutettiin keräämään jäsenrekisteriä.

Hänet valtuutettiin myös siivoamaan seurojentalon yläkerran komerot.

Esa Tammio tiedusteli mahdollisuutta, että uusi lippukunta Hiidenveden samoojat saa kokoontua seurojentalolla.

**15) Seuraava kokous**

Sovittiin, että puheenjohtaja laittaa Doodle-kyselyn syyskuun kokouksen ajankohdasta. Erilliskokous seurojentalon vuokraamisesta tai mahdollisen ylimääräisen jäsenkokouksen järjestämisestä päätetään tuolloin.

**16) Kokouksen päättäminen**

Puheenjohtaja päätti kokouksen kello 20.08.

Vakuudeksi

Vanjärvellä 21.9.2015

---------------------------------------- --------------------------------------------

Mari Vainio, puheenjohtaja Suvi Nuotio, sihteeri